
Z A P I S N I K
sa Skupštine vjerovnika nad dužnikom stečajna masa INTEGRITET d.o.o., Garčin, Kralja Tomislava 149A, održanog 24. travnja 2018.
na Trgovačkom sudu u Osijeku, Stalna služba u Slavonskom Brodu


Nazočni od suda:
Daniela Martini Maoduš, sutkinja
Marija Galović, zapisničarka

Stečajni dužnik: Stečajna masa INTEGRITET d.o.o., Garčin

Vrijeme početka: 13,00

Prisutni: 
Za RH-Vesna Lazarić, za ŽDO

Upravitelj stečajne mase: Zlatko Markasović

Adam Vinković, bivši direktor dužnika

Prelazi se na prvu točku dnevnog reda:

Izvješće upravitelja stečajne mase – usvajanje, primjedbe 

Upravitelj stečajne mase ostaje kod zadnjeg izvješća.  Obavještava o stanju na računu 47.103,72 kn, a novu djelomičnu diobu će predložiti kad pribavi barem 100.000,00 kn. 

Konstatira se da je izvješće usvojeno u cijelosti.

Prelazi se na drugu točku dnevnog reda:

Donošenje odluke o načinu naplate dospjelog, a ne naplaćenog potraživanja

Upravitelj stečajne mase predlaže da skupština donese odluku da se prolongira dužnikovom dužniku isplata duga od 34.000,00 kn do kraja godine iz razloga što je vidljivo iz dosadašnjih uplata dužnikov dužnik, a ovdje prisutni raniji direktor dužnika trudi izmiriti obveze, vidljivo je da konstantno plaća, ali nekada nije u mogućnosti platiti ratu od 10.000,00 kn. Smatra da ne bi bilo ekonomično ići na ovrhu iz toga razloga i da istom treba pružiti mogućnost platiti dug. 

Dužnikov dužnik izjavljuje da redovno u zimskom periodu zarađuje manje, pa smatra da mu treba dozvoliti izmirenje duga do kraja ove godine, s tim da ne kasni s dospjelim ratama koliko bude mogao, a ako iduće godine u zimskom periodu bude imao problema s ratama od 10.000,00 kn moli da se i dalje prolongira na nekoliko mjeseci ovrha jer je voljan plaćati, samo ne može ponekad zaraditi iznos rate. 

Nakon toga se konstatira da se prijedlog upravitelja stečajne mase usvaja u cijelosti.


Prelazi se na treću točku dnevnog reda:

Različito

Konstatira se da pod točkom tri nema prijedloga.

Sud donosi

RJEŠENJE


Utvrđuje se da je današnja skupština završena.

Ovaj zapisnik s odlukama objaviti na eOglasnoj ploči suda.

Kalendar: 18. kolovoza 2018. 
	
D o v r š e n o u 13,15 !

	





